b'\n_START_ARTICLE_\nDe\xc5\xa1ret\n_START_PARAGRAPH_\nDe\xc5\xa1ret je bilo uradno staroegip\xc4\x8dansko ime rde\xc4\x8de krone Spodnjega Egipta in pu\xc5\xa1\xc4\x8dave Rde\xc4\x8da de\xc5\xbeela na obeh straneh Kemeta \xe2\x80\x93 rodovitne \xc4\x8crne de\xc5\xbeele na bregovih Nila. Rde\xc4\x8da krona, zdru\xc5\xbeena z belo krono Gornjega Egipta (hed\xc5\xbeet), je tvorila dvojno krono (p\xc5\xa1ent), katero so stari Egip\xc4\x8dani imenovali sekhemti._NEWLINE_Rde\xc4\x8da krona se je v egip\xc4\x8danskih hieroglifih nazadnje uporabljala kot pokon\xc4\x8dna \xc4\x8drka\xc2\xa0\xc2\xbbn\xc2\xab. Izvorni hieroglif \xc4\x8drke\xc2\xa0\xc2\xbbn\xc2\xab\xc2\xa0je v preddinasti\xc4\x8dnem obdobju in Starem kraljestvu imel obliko majhnih vodnih valov.\n_START_SECTION_\nZapisi\n_START_PARAGRAPH_\nDo zdaj niso odkrili nobene rde\xc4\x8de krone. Ve\xc4\x8d starih opisov ka\xc5\xbee, da je bila podobno kot ko\xc5\xa1ara spletena iz rastlinskih vlaken kot so trava, slama, lan, palmovi listi ali trsje._NEWLINE_Rde\xc4\x8da krona je pogosto omenjena v besedilih in upodobljena na risbah in kipih. Zgoden primer faraona z de\xc5\xa1retom na glavi je na Narmerjevi paleti. Etiketa iz obdobja kralja Djerja opisuje njegov obisk v sveti\xc5\xa1\xc4\x8du De\xc5\xa1ret, ki bi lako bilo v Butu v delti Nila._NEWLINE_Dejstvo, da niso niti v relativno nedotaknjenih grobnicah odkrili nobenega faraona, ki bi bil pokopan z de\xc5\xa1ret, morda pomeni, da je krona prehajala z vladarja na njegovega naslednika, kot se dogaja v sodobnih monarhijah.'